Die CIMA-toekennings word gemaak ter viering van uitstaande akademiese vennote, verskaffers van onderrig en studente wat die afgelope jaar beduidende bydraes tot die rekeningkundige beroep en die Instituut gelewer het. Hierdie toekennings beklemtoon die hoë gehalte van onderrig, navorsing en leer in rekenkundige onderwys regoor die wêreld.
“Die twee CIMA-toekennings wat die Universiteit Stellenbosch ontvang het, is 'n ware bewys van sy toewyding tot die bou van die toekoms van ons beroep."
Dié prestasie plaas die Skool vir Rekeningkunde op gelyke voet met ander gesogte universiteite wêreldwyd wat ook verskeie CIMA-prestasietoekennings ontvang het. Dit sluit die Universiteite van Nottingham en Manchester in, asook die Warskou Skool vir Ekonomie.
Die toekennings word geborg deur die Vereniging vir Internasionale Gesertifiseerde Professionele Rekenmeesters, 'n globale rekenkundige organisasie wat deur CIMA en die Amerikaanse Instituut vir Gesertifiseerde Professionele Rekenmeesters gevorm is.
​CIMA is die wêreld se voorste – en grootste – professionele liggaam vir bestuursrekenmeesters. Sy lede en studente is oor 179 lande versprei.